# name
Gens i càncer: avançant cap a la medicina personalitzada: Galunisertib + teràpia anti-PD-L1 com a tractament del càncer uterí

# metadata.dc.description.abstract[].value
El passat mes de febrer es van publicar simultàniament a la revista Nature dos importants
articles, que demostren l’efectivitat del tractament amb galunisertib i un agent anti-
PD-L1 per tal de tractar els càncers metastàtics de còlon i bufeta respectivament.
Basant-nos en aquests rellevants descobriments, hem volgut trobar un tumor suficientment
semblant al dels estudis per proposar aplicar els mateixos dos fàrmacs per al seu tractament.
Segons les mutacions utilitzades pels investigadors en aquests dos estudis, hem comprovat,
després d’un exhaustiu anàlisi de la base de dades americana del National Cancer Institute [3],
quina és la freqüència en què aquestes mutacions es presenten en els càncers més comuns
i hem establert una norma matemàtica per definir el concepte de distància segons la seva
semblança. Aquests resultats han servit per determinar que, d’entre tots els càncers estudiats,
el càncer d’úter és el més similar al de còlon si prenem com a referència les mutacions dels
dos estudis.
Per donar una base encara més sòlida als resultats obtinguts, hem utilitzat la mateixa metodologia
per comprovar, també, la distància entre els càncers amb els registres de casos
de pacients de dues altres bases de dades que són referents a nivell mundial: COSMIC i
cBioPortal. En aquesta anàlisi també ha estat el càncer d’úter el més semblant.
Amb això s’ha proposat la hipòtesi que, si la combinació de galunisertib i anti-PD-L1 serveix
per a tractar i inhibir els càncers metastàtics de còlon i bufeta, també podria utilitzar-se per a
tractar el càncer d’úter.

# metadata.dc.rights[].value
cc by-nc-nd (c) Moreno Balagué, Lluís et al., 2019

# metadata.dc.source[].value
Premis Fedefarma:  Concòrdia / Pharmanews  (Facultat de Farmàcia i Ciències de l'Alimentació)

# metadata.dc.title[].value
Gens i càncer: avançant cap a la medicina personalitzada: Galunisertib + teràpia anti-PD-L1 com a tractament del càncer uterí